ซีเกมส์ 2019 วันที่สองชิง 29 ทอง เพชร-เบส นำทัพสองล้อลุย 
ซีเกมส์ 2019 ที่ฟิลิปปินส์ วันนี้ (2 ธ.ค.) ชิง 29 เหรียญทอง ทีมยัดห่วงสาวไทย ประเภท 3×3 มีลุ้นคว้าเหรียญทอง ขณะที่จักรยานดาวน์ฮิลล์ ก็มีโอกาสทั้งชายและหญิงจาก เบส เมธาสิทธิ์ บุญเสน่ห์ และ เพชร วิภาวี ดีคาบาเลส ทีวีพูลถ่ายทอดสดตลอดทั้งวัน ทางช่อง5 HD และ NBT 2 HD,มหกรรมกีฬาซีเกมส์ ครั้งที่ 30 ที่ประเทศฟิลิปปินส์ เข้าสู่วันที่ 2 ของการชิงชัยอย่างเป็นทางการ วันนี้ (2 ธ.ค.) มีชิงทั้งหมด 29 เหรียญทอง จาก อาร์นิส 8 เหรียญทอง บาสเกตบอล 3×3 ชิง 2 เหรียญทอง จักรยาน 2 เหรียญทอง ทวิกีฬา 2 เหรียญทอง คูราช 6 เหรียญทอง ยิมนาสติก 1 เหรียญทอง เนตบอล 1 เหรียญทอง ยิงปืน 3 เหรียญทอง ยกน้ำหนัก 3 เหรียญทอง และวูซู 1 เหรียญทอง ทีวีพูล ถ่ายทอดสดให้ชมตลอดทั้งวัน ทาง NBT 2 HD เวลา 09.00-12.00 น. และช่อง 5 HD เวลา 13.00-18.00 น.,สำหรับไฮไลต์ของทัพนักกีฬาไทย มีโอกาสจากทีมยัดห่วงสาวไทย ประเภท 3×3 ซึ่งจะลงแข่งขันในรอบแรกพบมาเลเซีย เวลาไทย 09.00 น. และพบฟิลิปปินส์ เวลา 09.40 น. โดยหากผ่านเข้าสู่รอบรองชนะเลิศ แข่งขันเวลา 12.40 น. และรอบชิงชนะเลิศ เวลา 14.40 น.,กาญจนา ประสานชัยมนตรี ผู้ฝึกสอนทีมบาสเกตบอลหญิงไทย กล่าวว่า ในประเภท 3 คนทีมหญิงเราได้สิทธิ์ไปแข่งขันชิงแชมป์โลกแล้ว ดังนั้น ในอาเซียนเชื่อว่านักกีฬาของเราจะผ่านคู่ต่อสู้ชาติต่างๆ และคว้าเหรียญทองมาครองได้,ขณะที่จักรยาน ชิง 2 เหรียญทอง จากดาวน์ฮิลล์ชายและหญิง โดยดาวน์ฮิลล์หญิงไทย ส่ง เพชร จ่าอากาศโทหญิง วิภาวี ดีคาบาเลส และศิรภัสสร ชาติกำเนิด ลงแข่ง เริ่มเวลา 12.00 น. ส่วนดาวน์ฮิลล์ ชาย มีหนูน้อยมหัศจรรย์ เบส มาธาสิทธิ์ บุญเสน่ห์ และสืบสกุล สุขจรรยา ลงสนามเวลา 12.40 น.,เสธ.หมึก พล.อ.เดชา เหมกระศรี นายกสมาคมกีฬาจักรยานแห่งประเทศไทยฯ กล่าวว่า ประเภท ดาวน์ฮิลล์ ไทยเรามีโอกาส จาก เพชร จ่าอากาศโทหญิง วิภาวี เจ้าของแชมป์เอเชีย 7 สมัย ส่วนฝ่ายชาย เบส เมธาสิทธิ์ เคยข้ามรุ่นขึ้นไปโชว์ผลงาน คว้าแชมป์เอเชียมาแล้ว,ส่วนกีฬาอื่นที่น่าสนใจ ฟุตบอลทีมหญิง รอบแรก ไทยพบอินโดนีเซียเวลา 15.00 น.
ซีเกมส์ 2019 ที่ฟิลิปปินส์ วันนี้ (2 ธ.ค.) ชิง 29 เหรียญทอง  ทีวีพูลถ่ายทอดสดตลอดทั้งวัน ทางช่อง5 HD และ NBT 2 HD
ซีเกมส์ 2019,seagames2019,ทีมชาติไทย,บาสเกตบอล 3x3,จักรยานเสือภูเขา,ฟุตบอลหญิงทีมชาติไทย,ซีเกมส์